Nooshi Dadgostar
Mehrnoosh "Nooshi" Dadgostar (sündinud 20. juunil 1985 Ängelholmis) on Rootsi poliitik. Alates 2020. aasta 31. oktoobrist on ta Vasakpartei juht, alates 2014. aastast Riksdagi liige. Tema vanemad tulid poliitpõgenikena Rootsi 1980. aastate alguses Iraanist. Dadgostar kasvas üles Göteborgis. Dadgostar on Stockholmi Ülikoolis õigusteadust tudeerinud. Enne parlamenti valituks osutumist on ta tegutsenud Botkyrka valla kommunaalpoliitikas. Seejuures paistis ta silma ühiskondlikus omandis olevate üürikorterite erastamise vastase kampaania korraldamise poolest.